เรื่องร้องเรียน: กลิ่นขยะ rdf จาก รง. ขยะ 800 ตัน ของ กรุงเทพธนาคม ส่งกลิ่นค่อนข้างเเรงพัดมาทางหมู่บ้าน ตามทิศทางลม รง. ไม่ได้ใส่ใจในการเเก้ปัญหา ขอให้หน่วยงานกำกับดูเเล เข้าไปดำเนินการสั่ง รง ให้ปิดเพื่อเเก้ปัญหาเรื่องกลิ่น ที่จุดกำเนิดกลิ่น  เช่นโรงเก็บกาก RDF  โรงบีบอัดเพื่อเอาน้ำขยะมาเข้าขบวนการ  บ่อบำบัดน้ำเสีย
การดำเนินการของเจ้าหน้าที่: เจ้าหน้าที่ได้ลงพื้นที่ดำเนินการตรวจสอบบริเวณภายในศูนย์กำจัดมูลฝอยอ่อนนุช พบว่ามีกลิ่นขยะ จึงได้ปฏิบัติตามแนวทางมาตรการแก้ไขปัญหากลิ่น โดยได้พัฒนาล้างทำความสะอาดพื้นผิวถนนที่ศูนย์กำจัดมูลฝอยอ่อนนุชเป็นประจำ พร้อมทั้งประสานบริษัทผู้รับจ้างกำจัดมูลฝอยตรวจสอบระบบป้องกันกลิ่นและปฏิบัติตามแนวทางการแก้ปัญหากลิ่นขยะอย่างเคร่งครัด ดังนี้  1. ออกหนังสือ กำชับกับผู้รับจ้างกำจัดมูลฝอยให้แก้ไขปัญหากลิ่นอย่างเร่งด่วน  2. ตรวจสอบการทำงานระบบบำบัดกลิ่น ให้อยู่ในสภาพใช้งานได้ดี 3. เพิ่มความถี่ล้างทำความสะอาดพื้นที่ภายในโรงกำจัดมูลฝอย  4. เร่งกำจัดมูลฝอยให้หมดวันต่อวันไม่ให้มีมูลฝอยตกค้าง 5. ปรับปรุงสภาพภูมิทัศน์โรงงานกำจัดมูลฝอย โดยการปลูกต้นไม้เพิ่มพื้นที่สีเขียว เพื่อใช้เป็น แนวป้องกันกลิ่น
ความเห็นของผู้แจ้ง: ตามที่เเจ้ง การล้างพื้น ปลูกต้นไม้ไม่ใช่การเเก้ปัญหา เรื่องกลิ่นขยะ rdf  ตอนนี้ที่หมู่บ้านไม่มีกลิ่น ไม่ใช่การเเก้ปัญหาของโรงงานขยะ 800 ตัน เเต่อย่างใด เเต่เป็นเพราะกระเเสลมเปลี่ยนทิศ พัดจากหมู่บ้านไปทาง รง. จึงเป็นสาเหตุที่ หมู่บ้านช่วงนี้ไม่มีกลิ่น กลิ่นช่วงนี้จึงไปอยู่เเถวๆ ถนนอ่อนนุช เท่าที่ทราบ รง. ยังไม่ได้มีมาตรการเเก้ไขปัญหา เเต่อย่างใด
พื้นที่: แขวงประเวศ เขตประเวศ กรุงเทพมหานคร